Morten Kirkgaard Album

Morten Kirkgaard Album (født 1824 i Drammen, død 18. november 1885) var overlærer ved Drammens latinskole fra 1864 frem til sin død i 1885. Kirkegård Album var sønn av Drammens første ordfører Andreas Garman Album og Maren Kierkegaard. Han ble utdannet ved Laurvigs Middel- og Realskole hvor han i 1849 konstitueres som adjunkt. Sammen med bryggerieier Chr. Wriedt og politiassistent Wulfsberg dannet han i 1880 «Åskomitéen» som tok initiativet til beplantning anlegging av veier i Bragernesåsen, en av disse stiene var «Fjeldstien», senere kalt Zik-Zaken, det offisielle navnet er Albumstien. Stien går fra Bergstien til Åspaviljongen. Han antas å ha vært en av Drammen Kunstforenings tre stiftere våren 1867. På hans eiendom Albumløkken ble den nye Bragernes kirke oppført 1871. Han giftet seg med Søren Capjons datter, Anne Cathrine Elisabeth (Elise Album).

Referanser

Eksterne lenker 
 Drammen latinskole gjennom 150 år  på Nasjonalbiblioteket.

Personer fra Drammen kommune
Norske pedagoger